LĪGUMS Nr. 2.5-2/2026/64
par sporta zāli sadalošu aizkaru piegādi un uzstādīšanu

Parakstīšanas datums ir pēdējā pievienotā drošā 
elektroniskā paraksta un tā laika zīmoga datums

[bookmark: _Hlk172033499]Ropažu novada pašvaldība, reģistrācijas Nr.90000067986, juridiskā adrese: Institūta iela 1a, Ulbroka, Stopiņu pagasts, Ropažu novads, LV-2130 (turpmāk – Pasūtītājs), kuras vārdā pamatojoties uz Ropažu novada domes 2023. gada 26. jūlija saistošajiem noteikumiem Nr. 22/23 “Ropažu novada pašvaldības nolikums” rīkojas izpilddirektora vietniece Dina Vārslavāne, no vienas puses un 
Sabiedrība ar ierobežotu atbildību “RANTZOWS SPORT”, reģ. Nr. 40003528045, juridiskā adrese: Zāļu iela 6, Rīga, LV-1004 (turpmāk – Piegādātājs), tās valdes loceklis Ervīns Aprups, kurš darbojas uz statūtu pamata (turpmāk – Piegādātājs), no otras puses (turpmāk katrs atsevišķi saukti – Līdzējs, bet abi kopā – Līdzēji),
saskaņā ar Ropažu novada pašvaldības iepirkumā “Par sporta zāli sadalošo aizkaru piegādi un uzstādīšanu”, identifikācijas Nr. RPN 2026/63 (turpmāk – Iepirkums) rezultātiem, Izpildītāja iesniegto piedāvājumu Iepirkumā, noslēdz šādu līgumu (turpmāk – Līgums):

1. LĪGUMA PRIEKŠMETS
1.1. Piegādātājs apņemas piegādāt un uzstādīt sporta zāli sadalošos aizkarus (turpmāk – Prece) Berģu Mūzikas un mākslas skolā un Stopiņu pamatskolā, saskaņā ar Tehniskajā specifikācijā (1.pielikums) norādīto, atbilstoši Līguma noteikumiem un par Finanšu piedāvājumā (2.pielikums) norādīto cenu.
1.2. [bookmark: _Ref235021176]Līguma izpildes vietas:
1.2.1. Berģu Mūzikas un mākslas pamatskola – Skolas iela 8, Upesciems, Garkalnes pagasts, Ropažu novads, LV-2137;
1.2.2. Stopiņu pamatskola - Līdumnieku iela 10, Saurieši, Ropažu novads, LV-2118.

2. LĪGUMA SUMMA UN NORĒĶINU KĀRTĪBA
2.1. [bookmark: _Ref6346238]Līguma summa ir 13 873,01 EUR (trīspadsmit tūkstoši astoņi simti septiņdesmit trīs euro, 1 cents) bez pievienotās vērtības nodokļa (turpmāk – PVN).
2.2. PVN tiek maksāts saskaņā ar Latvijas Republikā spēkā esošo nodokļa likmi.
2.3. Līguma summa ietver Preces piegādes un uzstādīšanas izdevumus līdz Pasūtītāja norādītajai vietai (t.sk. transporta) izmaksas, visus nodokļus (izņemot PVN) un nodevas, kā arī citas uz Preci un to uzstādīšanu attiecināmās izmaksas.
2.4. Apmaksa par Precēm un to uzstādīšanu tiek veikta 20 (divdesmit) darbdienu laikā pēc Līgumā noteiktajā kārtībā abpusēji parakstītu nodošanas-pieņemšanas aktu (par katru Līguma 1.2. apakšpunktos norādīto Līguma izpildes vietu atsevišķi) un rēķina iesniegšanas dienas.
2.5. Piegādātājs grāmatvedības attaisnojuma dokumentus – rēķinus - sagatavo elektroniskā formātā (turpmāk - e-rēķins), kuru aprite jānodrošina atbilstoši Ministru kabineta 2019.gada 9.aprīļa noteikumiem Nr. 154 “Piemērojamais elektroniskā rēķina standarts un tā pamatelementu izmantošanas specifikācija un aprites kārtība”. Izpildītājs e-rēķinu sagatavo savā grāmatvedības sistēmā vai izmantojot e-rēķinu izveidošanas formu portālā latvija.lv (nepieciešama autentifikācija ar kvalificētiem elektroniskās identifikācijas līdzekļiem un ir jābūt izveidotam e-adreses kontam, kuram piekļūst no portālā latvija.lv), vai izmantojot citu e-rēķinu sagatavošanas un sūtīšanas platformu. Izpildītājs e-rēķinu iesniedz, izmantojot Ropažu novada pašvaldības oficiālo elektronisko adresi (e-adresi):_DEFAULT@90000067986.
2.6. Apmaksa skaitās izdarīta ar brīdi, kad Pasūtītājs ir veicis pārskaitījumu uz Piegādātāja norādīto norēķinu kontu.

3. PREČU PIEGĀDES UN UZSTĀDĪŠANAS KĀRTĪBA
3.1. Piegādātājs nodrošina Preces piegādi un uzstādīšanu norādītajās vietās 40 (četrdesmit) dienu laikā no Līguma abpusējas parakstīšanas dienas.
3.2. Piegādātājs un Pasūtītājs savstarpēji vienojas par Preces piegādes un uzstādīšanas konkrētu laiku.
3.3. Pēc Preces piegādes un uzstādīšanas, Līdzēji paraksta nodošanas-pieņemšanas aktu (par katru Līguma izpildes vietu atsevišķi). Ja nodošanas-pieņemšanas ietvaros tiek konstatētas kādas neatbilstības (neatbilstība tehniskai specifikācijai, nekvalitatīvi veikta uzstādīšana u.c.), Piegādātājam tās jānovērš bez papildus samaksas Pasūtītāja noteiktajā termiņā. Līdzēji paraksta nodošanas-pieņemšanas aktu pēc neatbilstību novēršanas.
3.4. Jautājumi par Preces un tās uzstādīšanas atbilstību Līguma noteikumiem tiek risināti Pusēm savstarpēji vienojoties. Ja pārstāvji nevar vienoties, abām Pusēm ir tiesības pieaicināt neatkarīgu ekspertu, kura pakalpojumu apmaksā Piegādātājs, ja tiek konstatēts, ka Preču defekta rašanās nav Pasūtītāja vaina. Ja neatkarīgais eksperts konstatē, ka Preču defekts radies Pasūtītāja vainas dēļ, neatkarīgā eksperta pakalpojumu apmaksā Pasūtītājs.
3.5. Prece uzskatāma par piegādātu un nodotu Pircējam ar brīdi, kad Līdzēji abpusēji parakstījušas Preces rēķinu un nodošanas - pieņemšanas aktu.

4. IZPILDĪTĀJA PIENĀKUMI
4.1. Izpildītājs apņemas:
4.1.1. veikt Preces piegādi un uzstādīšanu, kā arī Preces nodošanu Pasūtītājam saskaņā ar Līguma 3. nodaļas noteikumiem;
4.1.2. pēc Preces piegādes un uzstādīšanas, veikt Preces darba spēju pārbaudi un darbības demonstrēšanu Pasūtītājam;
4.1.3. veikt Preces bezmaksas garantijas apkalpošanu garantijas laikā.

5. PASŪTĪTĀJA TIESĪBAS UN PIENĀKUMI
5.1. Pasūtītājs apņemas:
5.1.1. nodrošināt Preces apmaksu, saskaņā ar Līguma 2. nodaļā noteikto kārtību;
5.1.2. nodot Izpildītāja rīcībā visu nepieciešamo informāciju, ja tāda nepieciešama Līguma kvalitatīvai izpildei;
5.1.3. informēt rakstveidā Izpildītāju par atklātajiem Preces trūkumiem, ja tā ir nekvalitatīva, nepilnīga, kā arī, ja tiek konstatēti citi apstākļi, kas neatbilst Līguma noteikumiem.

6. GARANTIJAS NOTEIKUMI
6.1. Piegādātājs, parakstot Līgumu, garantē Preču piegādes un uzstādīšanas savlaicīgu izpildi.
6.2. Piegādātājs, parakstot Līgumu, garantē, ka tam ir un būs visas nepieciešamās speciālās atļaujas, licences vai sertifikāti Līgumā atrunāto Preču piegādei un to uzstādīšanai.
6.3. Piegādātājs, parakstot Līgumu, dod 36 (trīsdesmit sešu) mēnešu garantiju (Garantijas termiņš) piegādātajai Precei un tās uzstādīšanas laikā veiktajiem darbiem, t.sk. arī izstrādājumiem, iekārtām, mehānismiem, skaitot no dienas, kad Līdzēji parakstījušas Līguma atrunāto nodošanas-pieņemšanas aktu.
6.4. Dodot Līgumā atrunātās garantijas, Piegādātājs apņemas atlīdzināt Pasūtītājam visus zaudējumus un par saviem līdzekļiem novērst visus trūkumus, ja tā izteiktie apgalvojumi izrādās nepatiesi vai arī uzņemtās saistības tiek izpildītas nepienācīgi vai netiek izpildītas vispār.
6.5. Piegādātājs apņemas bez maksas novērst jebkuru Preces defektu, ja defekts ir atklāts Garantijas termiņā.
6.6. Garantijas termiņš neattiecas uz defektiem, kas radušies:
6.6.1. apzinātu bojājumu konstatēšanas gadījumā;
6.6.2. neatļautu izmaiņu veikšanas, Pasūtītāja pašrocīgas remontēšanas rezultātā;
6.6.3. nepārvaramas varas apstākļu rezultātā.
6.7. Garantijas termiņa laikā Līguma Piegādātājs uz sava rēķina nodrošina visu garantijas darbu veikšanu.
6.8. Garantijas laikā Pasūtītājs nekavējoties rakstiski (uz e-pastu: info@rantzows.lv paziņo Piegādātājam par jebkuru Preces bojājumu vai tās uzstādīšanas neatbilstību Līgumam, kas jānovērš Garantijas termiņa ietvaros. Piegādātājam ne vēlāk kā 5 (piecu) darbdienu laikā no paziņošanas brīža jāierodas uz abpusēju defektu akta sastādīšanu. Ja Piegādātājs šajā termiņā neierodas, Pasūtītājs vienpusēji sagatavo defektu aktu, kas ir saistošs Piegādātājam. Pasūtītājs sagatavo defektu aktu un nekavējoties nosūta Piegādātājam. Piegādātājs novērš defektu aktā konstatētās neatbilstības 10 (desmit) darbdienu laikā, skaitot no defektu akta sagatavošanas dienas, vai ne vēlāk kā 3 (trīs) darbdienu laikā no defektu akta sagatavošanas dienas rakstveidā iesniedz Pasūtītājam motivētu atteikumu novērst konstatētās neatbilstības. 
6.9. Ja tiek konstatēts, ka neatbilstības saskaņā ar Līgumu nav novērstas Pasūtītājam ir tiesības minēto neatbilstību novēršanai uz Piegādātāja rēķina pieaicināt citu kompetentu personu un Piegādātāja pienākums ir segt konstatēto neatbilstību novēršanas izdevumus pilnā apmērā.

7. ATBILDĪBA
7.1. Preču piegādes un uzstādīšanas termiņa kavējuma gadījumā, Piegādātājs maksā Pasūtītājam līgumsodu 0,5% (nulle komats pieci procenti) apmērā no Līguma summas par katru kavējuma dienu, bet ne vairāk kā 10% no Līguma summas.
7.2. Par Piegādātāja rēķina neapmaksāšanu Līgumā noteiktajā termiņā, Pasūtītājs maksā Piegādātājam līgumsodu 0,5% (nulle komats pieci procenti) apmērā dienā no neapmaksātā rēķina summas, bet ne vairāk kā 10% no Līguma summas.
7.3. Līdzēji līgumsoda samaksu veic 10 (desmit) darbdienu laikā pēc attiecīgā Līdzēja rēķina par līgumsoda samaksu nosūtīšanas otram Līdzējam, veicot bezskaidras naudas pārskaitījumu uz rēķinā norādīto bankas konta numuru. Par samaksas dienu tiek uzskatīta diena, kad veikts naudas pārskaitījums, ko apliecina attiecīgais maksājuma uzdevums.
7.4. Līgumsoda samaksa neatbrīvo Līdzējus no Līguma izpildes un Līdzēji var prasīt kā līgumsoda, tā arī Līguma noteikumu izpildīšanu.

8. LĪGUMA GROZĪŠANA UN IZBEIGŠANA
8.1. Līdzējiem, abpusēji vienojoties un noformējot šo vienošanos rakstiski, ir tiesības grozīt Līgumu, ievērojot Publisko iepirkumu likuma 61. pantā un citos normatīvajos aktos noteikto.
8.2. [bookmark: _Ref235022608]Pasūtītājam ir tiesības vienpusēji atkāpties no Līguma bez Piegādātāja piekrišanas šādos gadījumos:
8.2.1. izpildījums neatbilst Līgumam, un šī neatbilstība nav vai nevar tikt novērsta Līgumā paredzētajā termiņā un neatbilstībā nav vainojams pats Pasūtītājs;
8.2.2. Piegādātājs ir nokavējis Līguma izpildes termiņu vairāk kā 10 (desmit) darba dienas;
8.2.3. Piegādātājs ir patvaļīgi pārtraucis Līguma izpildi, tai skaitā, ja Piegādātājs nav sasniedzams juridiskajā vai faktiskajā adresē;
8.2.4. ir pasludināts Piegādātāja maksātnespējas process vai iestājas citi apstākļi, kas liedz vai liegs Piegādātājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kuras izriet no Līguma;
8.2.5. Pasūtītājs ir tiesīgs vienpusēji atkāpties no Līguma, ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas. Pasūtītājam ir tiesības vienpusēji izbeigt līgumu arī gadījumā, ja pirms iepirkuma līguma noslēgšanas attiecīgie apstākļi bija pastāvējuši, bet Pasūtītājam tie nebija zināmi;
8.2.6. Līguma turpmāku izpildi padara neiespējamu nepārvarama vara.
8.3. Līguma 8.2. apakšpunktos noteiktajos gadījumos Līgums uzskatāms par izbeigtu nākamajā dienā pēc Pasūtītāja paziņojuma par atkāpšanos (vēstule ar drošu elektronisko parakstu, kas nosūtīta uz Izpildītāja e-pasta adresi) nosūtīšanas dienas.

9. CITI NOSACĪJUMI
9.1. Līdzēji veic un ir atbildīgi par sarakstes un citas ar Līguma izpildi saistītās dokumentācijas uzturēšanu tādā kārtībā, kas ļautu viennozīmīgi identificēt veiktos darbus un radītu skaidru priekšstatu trešajām pusēm par Līguma saistību izpildes gaitu, kā arī atbilstu Latvijas Republikā spēkā esošajiem normatīvajiem aktiem attiecībā uz lietvedību, grāmatvedību un citām jomām, kas ir attiecināmas uz Līguma saistību izpildi.
9.2. Līgumā Piegādātājam noteiktie saistību izpildes noteikumi attiecas arī uz trešajām pusēm, kuras Piegādātājs ir piesaistījis.
9.3. Visi strīdi sakarā ar Līguma izpildi tiek risināti sarunu ceļā, bet, nepanākot savstarpēju vienošanos, tie tiek izšķirti Latvijas Republikas tiesā pēc Pasūtītāja juridiskās adreses atrašanās vietas.
9.4. Visi papildinājumi un izmaiņas Līgumā tiek noformētas rakstiski, kā šī Līguma pielikumi un ir spēkā tikai pēc abu Līdzēju parakstīšanas.
9.5. Līdzēju pilnvarotie pārstāvji šā līguma izpildē:
9.5.1. Pasūtītāja pārstāvji, ar tiesībām parakstīt pieņemšanas-nodošanas aktu:
9.5.1.1. Berģu Mūzikas un mākslas skola – Edmunds Krampāns, tālrunis +371 20224460, e-pasts: edmunds.krampans@edu.ropazi.lv;
9.5.1.2. Stopiņu pamatskola -  Igors Goloskovs, tālrunis +371 22029396, e-pasts: igors.goloskovs@edu.ropazi.lv. 
9.5.2. Piegādātāja pārstāvis: Ervīns Aprups, tālrunis: +371 22831980, e-pasts: info@rantzows.lv. 

10. LĪGUMA SPĒKĀ ESAMĪBA
10.1. Līgums stājas spēkā no abpusējas parakstīšanas dienas un ir spēkā līdz Līdzēju saistību pilnīgai izpildei.
10.2. Līgumam ir pievienots šādi pielikumi:
10.3.  Pielikums Nr.1-Tehniskais piedāvājums (2 objekti).
10.4.  Pielikums Nr.2-Finanšu piedāvājums.

11. LĪDZĒJU REKVIZĪTI UN PARAKSTI

